|  |  |
| --- | --- |
| **CAIGHDEÁIN CHÁILÍOCHTA NÁISIÚNTA DO GHRÚPAÍ ÓIGE FAOI CHEANNAS OIBRITHE DEONACHA** | |
| **AN BHFUIL NA CROÍPHRIONSABAIL AGUS NA CAIGHDEÁIN I bhFEIDHM I nGRÚPA ÓIGE S’AGAINNE?**  ***Is féidir leis na samplaí thíos cabhrú leat le haithint má tá na Croíphrionsabail agus na Caighdeáin i bhfeidhm i ngrúpa óige s’agaibhse.*** | |
| **CROÍPHRIONSABAL 1:** **DÍRITHE AR AN DUINE ÓG**  ***Caighdeán 1:*** *Cinntíonn agus cothaíonn cláir, cleachtais agus daoine rannpháirtíocht dheonach, cuimsitheacht agus guth na ndaoine óga.* | |
| **TÁSCAIRÍ** | ***Sampla(í) de conas atá an rud seo i bhfeidhm i do ghrúpa óige. Réimsí le forbairt leis an bPlean Feabhsaithe*** |
| 1. Tá daoine óga páirteach go gníomhach **i reáchtáil an ghrúpa** | Tá daoine óga páirteach i reáchtáil an ghrúpa, m.sh. rannpháirtíocht i gcoistí bainistithe/eagraithe/Comhairlí Patróil, m.sh. miontuairiscí, tograí, grianghraif, nótaí grúpa, bileoga pleanála srl. |
| 2. Tá daoine óga páirteach go gníomhach i **ndearadh agus i soláthar gníomhaíochtaí** | Tá daoine óga páirteach i ndearadh agus i soláthar ghníomhaíochtaí agus chláir an ghrúpa, m.sh. pléite le smaointe a ghiniúint, eagrú agus cur i bhfeidhm gníomhaíochtaí. |
| 3. Tá daoine óga páirteach go gníomhach i **bpleanáil agus i meastóireacht na ngníomhaíochtaí** | Tá daoine óga páirteach i bpleanáil agus i meastóireacht ghníomhaíochtaí agus chláir an ghrúpa, m.sh. iarrtar aiseolas ó dhaoine óga faoina rannpháirtíocht agus faoina dtaithí (vótáil le taispeáint lámh, pléite grúpa, bileoga pleanála, léarscáileanna smaointe srl.). |
| 4. Tá na gníomhaíochtaí **inrochtana agus cuimsitheach** | Déantar iarrachtaí cinntiú go mbíonn gníomhaíochtaí chomh hinrochtana agus chomh cuimsitheach agus is féidir, m.sh. spreagtar daoine óga ar féidir go bhfuil siad imeallaithe nó go bhfuil easpa muiníne ag cur as dóibh, spreagtar iad agus tacaítear leo le bheith páirteach sa ghrúpa agus ina chuid gníomhaíochtaí, m.sh. ráiteas faoi chearta na ndaoine óga |
| **CROÍPHRIONSABAL 2:** **SÁBHÁILTEACHT AGUS FOLLÁINE**  ***Caighdeán 2:*** *Cinntíonn agus cothaíonn cláir, cleachtais agus daoine sábháilteacht, tacaíocht agus folláine na ndaoine óga* | |
| **TÁSCAIRÍ** | ***Sampla(í) de conas atá an rud seo i bhfeidhm i do ghrúpa óige. Réimsí le forbairt leis an bPlean Feabhsaithe*** |
| 1. **Clúdach árachais** iomchuí i bhfeidhm | Clúdach árachais i bhfeidhm, m.sh do ghníomhaíochtaí ar-an-láthair agus lasmuigh den láthair. |
| 2. Gnáthaimh **sláinte agus sábháilteachta** i bhfeidhm | Gnáthaimh Sláinte agus Sábháilteachta i bhfeidhm, m.sh. Ráiteas Sláinte agus Sábháilteachta, garchabhróirí, fearas garchabhrach, cleachtaí dóiteáin, foirmeacha teagmhais agus timpiste. |
| 3. **Polasaí agus gnáthaimh chosanta leanaí** i bhfeidhm | Polasaí agus gnáthaimh Chosanta Leanaí i bhfeidhm, m.sh. Polasaí Cosanta Leanaí, cóimheasa cuí ceannaire/baill, duine ainmnithe, próiseas grinnfhiosrúcháin Garda, foirmeacha toilithe tuismitheora/caomhnóra, foirmeacha sínithe isteach, róil agus freagrachtaí oibrithe deonacha, próiseas earcaithe dheonaigh, taifid fhreastail |
| **CROÍPHRIONSABAL 3:** **FORÁSACH/OIDEACHASÚIL**  ***Caighdeán 3:*** *Cinntíonn agus cothaíonn cláir, cleachtais agus daoine forbairt, gnóthachtáil agus dul chun cinn na ndaoine óga* | |
| **TÁSCAIRÍ** | ***Sampla(í) de conas atá an rud seo i bhfeidhm i do ghrúpa óige. Réimsí le forbairt leis an bPlean Feabhsaithe*** |
| 1. Tá **riachtanais agus leasa** daoine óga á n-aithint agus freagra á thabhairt orthu | Riachtanais na ndaoine óga á gcur san áireamh agus/nó cláir nó gníomhaíochtaí freagrúla curtha ar fáil, m.sh. bileoga pleanála, léargas ginearálta/cláir ama srl. |
| 2. Déantar **cumais agus poitéinseal** daoine óga a fhorbairt | Cuirtear feabhas ar chumas na ndaoine óga, m.sh. forbairt scileanna ceannaireachta, oibriú foirne. |
| 3. Déantar **rannpháirtíocht agus gnóthachtáil** daoine óga a aithint | Aithnítear gnóthachtáil na ndaoine óga, m.sh. imeachtaí bronnta dámhachtana, teastais chríochnaithe chláir/ghníomhaíochta |
| 4. Soláthraítear **tacaíocht agus oiliúint** do cheannairí deonacha | Tacaí agus oiliúint curtha ar fáil do cheannairí deonacha, m.sh. oiliúint cheannaireachta/oibre grúpa/cosanta leanaí, oícheanta eolais, tacaíocht neamhfhoirmeálta agus/nó fhoirmeálta ó cheannairí deonacha eile, máthaireagraíochtaí. |